Satt best að segja fannst mér það léleg málsvörn og þykir enn . Ég lifi með hjartabilun og verulega skert lífsgæði . Ég held að margir deili þeim áhyggjum með mér að það sé mjög alvarlegt mál að jafnvel sé níðst á heilu starfsstéttunum í nafni sparnaðar sem svo bitnar á öryggi sjúklinga þegar upp er staðið . Sú staðreynd gerir það að verkum að á köflum velti ég því alvarlega fyrir mér hvort þessir aðilar eru tilbúnir til að kasta meiri hagsmunum fyrir minni vegna þess að það hentar þeim og tryggir þeim völd . Það er dapurlegt að fylgjast með þeirri aðför sem nú á sér stað gagnvart heilbrigðisstofnunum á landsbyggðinni í nafni niðurskurðar . Það er mín skoðun að öll sú óvissa sem heilbrigðisstéttir eru settar í hvað eftir annað hér á landi vegi þyngra í atgervis eða landflótta heilbrigðistarfsmanna en kreppa . Eftir allt þá eru sennilega fáar stéttir í landinu sem þekkja þá tilfinningu jafn vel að vera undir niðurskurðarhnífnum eins og heilbrigðisstarfsfólk . Auglýsing Árósum 10. Febrúar . 2010 Björn Ófeigsson